فرانسادا پرزیدنت امانوئل ماکرون حاکمیتی‌نین امکلیلیک ایله باغلی اصلاحات‌لارینا اعتراض ائدن اون مین‌لرله اینسان اؤلکه میقیاسیندا گونده‌لیک حیاتی فلج ائتدیکده، پولیس امکداش‌لاری ایله نوماییشچی‌لر آراسیندا اغتیشاش یارانیب.
“ساری جیلیقالیلار"ین بیر ایلدیر داوام ائدن نوماییش‌لرین‌دن سونرا دسامبرین 5-ده خیلی سایدا سئکتور ایشچی‌سی 500 مین نفر ماکرون حکومتی‌نین حاضیرلادیغی امک لیلیک اصلاحاتینا رئاکسیا گؤسترمک مقصدیله اؤلکه میقیاسیندا مودت‌سیز اعتصاب باشلادیب.
اعتصاب ائدن‌لر آراسیندا پاریس و اطرافیندا اجتماعی نقلیات ایشلرینی نیظاملایان RATP، فرانسیز میللی دمیر یول‌لاری شیرکتی (SNCF) و فرانسیز هاوا یول‌لاری شیرکتی “ایر فرانس” ایشچی‌لری، پولیس امکداش‌لاری، حکیم‌لر، پرستارلار، عاجیل سرویس ایشچیلری ده داخیل اولماقلا ساغلیق ایشچی‌لری، اویرنجی لر، معلم‌لر، مامورلار، وکیل‌لر، تاریم ایشچی‌لری، پست ایشچی‌لری، تاکسی و نقلیات سوروجولری، الکتیریک انرژی‌سی ایشچی‌لری، اتومبیل اوره تیجیسی رنو و نفت آییرما زاوودو ایشچی‌لری وار.
پایتاخت پاریس باشدا اولماقلا اؤلکه‌دکی بیر چوخ شهرده توپ‌لاشان نوماییشچی‌لرله پولیس امکداش‌لاری آراسیندا ایغتیشاش یارانیب.
قئید ائدک کی، پاریس-ده اعتراضلار فرانسا پرزیدنتی امانوئل ماکرونون امکلیلیک سیستمینده حیاتا کئچیرمک ایسته‌دیگی اصلاحات‌لارین دئتال‌لارینی آچیقلادیق‌دان سونرا باش وئریب. او، اؤلکه ایقتیصادیاتی‌نین داها رقابت‌لی اولماسی اوچون امکلیلیک اصلاحات‌لاری‌نین واجیب‌لیگینی دیله گتیریب.
